ఎసిబి దాడులు: అరవింద రావు వర్సస్ కెసిఆర్ | K Chandrasekhar Rao | Telangana | Aravinda Rao | ACB | Rosaiah - అరవింద రావు వర్సెస్ కెసిఆర్ - Telugu Oneindia
ఎసిబి దాడులు: అరవింద రావు వర్సస్ కెసిఆర్
| Published: Wednesday, March 24, 2010, 10:23 [IST]
హైదరాబాద్: తెలంగాణ రాష్ట్ర సమితి (తెరాస) అధ్యక్షుడు కె. చంద్రశేఖర రావు అవినీతి నిరోధక శాఖ (ఎసిబి) డైరెక్టర్ జనరల్ అరవింద రావును లక్ష్యంగా ఎంచుకున్నారు. ఈ వ్యవహారం అరవిందరావుకు, కెసిఆర్ మధ్య సంఘర్షణగా దారి తీసే అవకాశం ఉంది. ఇటీవల ఎసిబి దాడులు అధికారులు, రాజకీయ నాయకుల గుండెల్లో దడ పుట్టిస్తున్నాయి. అవినీతి తిమింగలాల గుట్టును ఎసిబి విప్పుతోంది. కోట్లాది రూపాయలు కూడబెట్టిన అధికారులను లక్ష్యంగా చేసుకుని ఎసిబి దాడులు నిర్వహిస్తోంది. ఈ అధికారులకు రాజకీయ నాయకులతో సంబంధాలు ఉండడంతో మొత్తం వ్యవహారం రాజకీయ రంగు పులుముకుంటోంది. తాజాగా, ఎసిబి దాడుల వ్యవహారం ప్రాంతీయ లక్షణాన్ని సంతరించుకుంటోంది.
అరవిందరావుపై కెసిఆర్ మంగళవారం మీడియా సమావేశంలో తీవ్ర వ్యాఖ్యలు చేశారు. తెలంగాణ ఉద్యోగ సంఘాల నాయకులను లక్ష్యంగా ఎంచుకుని దాడులు నిర్వహించేందుకు ఎసిబి కుట్ర చేస్తోందని ఆయన విమర్శించారు. అరవిందరావు ఇందుకు సంబంధించిన వ్యూహాన్ని ఖరారు చేశారని ఆయన ఆరోపించారు. తెలంగాణ ఉద్యోగ సంఘాలకు చెందిన స్వామి గౌడ్, విఠల్ వంటి నాయకుల ఇళ్లపై ఎసిబి దాడులు నిర్వహించి తెలంగాణ ఉద్యమాన్ని దెబ్బ తీసేందుకు అరవింద రావు సారథ్యంలో ముఖ్యమంత్రి కె. రోశయ్య పథకం రచించారని ఆయన విమర్శించారు. రోశయ్యకు తీవ్ర హెచ్చరికలు చేశారు. తెలంగాణ ఉద్యోగ సంఘాల నాయకులపై ఎసిబి దాడులు జరిగితే సహించబోమని ఆయన హెచ్చరించారు.
కాగా, కెసిఆర్ ఆరోపణలను అరవింద రావు తోసిపుచ్చారు. బాధ్యత గల నాయకుడు అలాంటి ఆరోపణలు చేయడం సరి కాదని ఆయన అన్నారు. కచ్చితమైన ఆధారాల మేరకే అవినీతి అధికారుల ఇళ్లపై తాము దాడులు చేస్తున్నామని ఆయన చెప్పారు. తమకు ప్రాంతీయ వాదాలు అంటగట్టడం సరి కాదని ఆయన అన్నారు.
కె చంద్రశేఖర రావు తెలంగాణ ఎసిబి హైదరాబాద్ అరవింద రావు k chandrasekhar rao telangana acb hyderabad aravind rao
esibi daadulu: aravinda raavu varsus kcr | K Chandrasekhar Rao | Telangana | Aravinda Rao | ACB | Rosaiah - aravinda raavu verses kcr - Telugu Oneindia
esibi daadulu: aravinda raavu varsus kcr
| Published: Wednesday, March 24, 2010, 10:23 [IST]
hyderabad: telamgaana rashtra samiti (terasa) adhyakshudu ke. chandrasekhara raavu avineeti nirodhaka saakha (esibi) director janaral aravinda ravunu lakshyamgaa enchukunnaaru. ee vyavahaaram aravindaraavuku, kcr madhya sangharshanagaa daari teese avakaasam undi. iteevala esibi daadulu adhikaarulu, rajakeeya naayakula gundello dada puttistunnaayi. avineeti timingalaala guttunu esibi vipputondi. kotladi roopaayalu koodabettina adhikaarulanu lakshyamgaa chesukuni esibi daadulu nirvahistondi. ee adhikaarulaku rajakeeya naayakulatho sambandhaalu undadamtho mottam vyavahaaram rajakeeya rangu pulumukuntondi. taajaagaa, esibi daadula vyavahaaram praantiiya lakshanaanni santarinchukuntondi.
aravindaraopai kcr mangalavaaram media samavesamlo teevra vyaakhyalu chesaru. telamgaana udyoga sanghaala naayakulanu lakshyamgaa enchukuni daadulu nirvahinchenduku esibi kutra chestondani aayana vimarsinchaaru. aravindarao induku sambandhinchina vyuhanni khararu chesarani aayana aaropinchaaru. telamgaana udyoga sanghaalaku chendina swami goud, vital vanti naayakula illapai esibi daadulu nirvahinchi telamgaana udyamaanni debba teesenduku aravinda raavu saarathyamlo mukhyamantri ke. rosayya pathakam rachinchaarani aayana vimarsinchaaru. rosayyaku teevra heccharikalu chesaru. telamgaana udyoga sanghaala naayakulapai esibi daadulu jarigithe sahinchabomani aayana heccharinchaaru.
kaga, kcr aaropanalanu aravinda raavu tosipuchhaaru. baadhyata gala nayakudu alanti aaropanalu cheyadam sari kaadani aayana annaru. kachitamaina aadhaaraala merake avineeti adhikaarula illapai taamu daadulu chestunnamani aayana cheppaaru. tamaku praantiiya vaadaalu antagattadam sari kaadani aayana annaru.
ke chandrasekhara raavu telamgaana esibi hyderabad aravinda raavu k chandrasekhar rao telangana acb hyderabad aravind rao